लंदन: टीम इंडिया इस समय इंग्लैंड में अपने चैंपियंस ट्रॉफी खिताब की रक्षा के लिए कड़ी मेहनत कर रही है. गौरतलब है कि टीम इंडिया ने साल 2013 में खेले गई पिछली चैंपियंस ट्रॉफी में एमएस धोनी की कप्तानी में कब्जा किया था. अब टीम के कप्तान विराट कोहली हैं और उनके कंधों पर टीम को एक फिर चैंपियन बनाने की जिम्मेदारी है, जिसमें उनका साथ पूर्व कप्तान एमएस धोनी देंगे. इस बीच एक्सपर्ट ने ट्रॉफी की विजेता टीम के बारे में अनुमान लगाने शुरू कर दिए हैं. जहां महान सुनील गावस्कर और सचिन तेंदुलकर जैसे दिग्गज टीम इंडिया को प्रबल दावेदार बता रहे हैं, वहीं क्रिस गेल सहित कई अन्य दिग्गज क्रिकेटरों ने अलग-अलग टीमों को लेकर भविष्यवाणी की है. इस बीच सचिन तेंदुलकर के पक्के दोस्त और महान पूर्व बल्लेबाज ने कहा है कि टीम इंडिया खिताब नहीं जीतने जा रही है और इसकी मजबूत दावेदार अन्य टीम है, वहीं वह अपने देश की टीम के नहीं होने से खासा निराश भी है...